[{"text_idx": "#000000", "text": "Rhywun ar dy ochr di"}, {"text_idx": "#000004", "text": "Mae gadael gartref yn gallu bod yn brofiad brawychus ac nid yw\u2019n hwyl gorfod pacio dy eiddo i mewn i focsys a bagiau. Mae\u2019n rhaid i ti hefyd feddwl am brynu\u2019r holl bethau nad oeddet ti wedi dychmygu bod yn berchen arnynt gynt, pethau fel set o gyllyll a ffyrc (rhywbeth byddet ti\u2019n dod yn amddiffynnol iawn ohonynt wrth i\u2019r flwyddyn fynd yn ei flaen, yn enwedig os ydynt yn cael eu defnyddio gan rywun nad wyt ti\u2019n hoff iawn ohonynt.) Mae rhieni yn ddefnyddiol iawn ar y pwynt yma: i gychwyn mae ganddynt fwy o arian na ti a hefyd bydd ganddynt brofiad o brynu eitemau cartref, fel hylif golchi llestri (byddet ti ei angen a \u2018bleach\u2019 toiled)."}, {"text_idx": "#000005", "text": "Mae\u2019r mwyafrif o lety prifysgol yn darparu pethau fel mopiau llawr, hw\u0302fyr, bwcedi ayb, ond mae\u2019n syniad da cael tegell neu dostiwr wrth gefn... esboniaf: roedd y tegell oedd wedi\u2019i adael yn ein fflat yn wreiddiol yn arfer troi ei hun ymlaen a berwi ar unrhyw amser. Cerddais i mewn i\u2019r gegin un nos i ddarganfod fy nghyfaill meddw yn syllu ar y tegell ac yn dweud mai \u201cTransformer\u201d ydoedd mewn gwirionedd."}, {"text_idx": "#000006", "text": "Roedd yr hw\u0302fyr yn y fflat gyferbyn yn arogli o chwyd, felly gair o gyngor: paid hw\u0302fro chwyd nac dw\u0302r! Hunllef go iawn! I ddweud y gwir, paid hw\u0302fro unrhyw fath o hylif!"}, {"text_idx": "#000010", "text": "Pan gyrhaeddais fy llety yn y brifysgol, fi oedd yr olaf o\u2019r pump i symud i mewn ond yn ffodus roeddent wedi gadael cwpwrdd sba\u0302r i mi, cyd-ddigwyddiad oedd mai hwn oedd y cwpwrdd mwyaf yn y gegin! Byddwn hefyd yn dy gynghori i ofyn i dy rieni i wneud siopa bwyd mawr i ti gan eu bod nhw\u2019n ymwybodol o\u2019r pethau byddi di eu hangen i fyw (ond aeth mam ychydig dros ben llestri gyda\u2019r bi\u0302ns, mae gen i dal ychydig ar o\u0302l ers mis Medi!), ond os byddet ti\u2019n mynd i\u2019r siop mae\u2019n debyg mai da-da, alcohol a bysedd pysgod fydd gen ti yn dy gwpwrdd."}, {"text_idx": "#000012", "text": "Yn y diwedd, chwythais y ta\u0302n allan fel cacen pen-blwydd afiach. A dyma fy mhwynt: efallai glanha\u2019r tostiwr bob hyn a hyn? Achos ein ta\u0302n oedd darn hen o dost oedd wedi bod yn sownd yno am oes, ond paid poeni, roedd y tostiwr yn iawn!"}, {"text_idx": "#000013", "text": "Fy awgrym nesaf ydy i ti fod yn ymwybodol bod bwyd yn mynd yn ddrwg ac yn llwydo os yw\u2019n cael ei adael am gyfnod. Os wyt ti\u2019n mynd adref ar gyfer wythnos darllen neu wyliau yna dwi\u2019n cynghori i ti wagio dy gwpwrdd cyn i ti fynd a thaflu popeth sydd yn mynd yn ddrwg, ee. bara. Os wyt ti\u2019n dychwelyd ar o\u0302l gwyliau\u2019r Pasg ac yn darganfod torth werdd yn eistedd yng nghanol y gegin, yna nid dyma\u2019r croeso gorau. Roedd mor hunllefus ac yn drewi mor ddrwg fel ei fod yn haeddu enw, ond yna anffodus roedd rhaid i \u2018Larry the Loaf\u2019 fynd i lawr i\u2019r biniau yn eithaf sydyn! Dwi\u2019n sicr gallen ni fod wedi ei werthu i labordy gwyddoniaeth fel penisilin."}, {"text_idx": "#000015", "text": "Roedd gennym ni syniad da iawn: golchi popeth ti wedi defnyddio cyn gynted a\u0302 phosib. Am yr wythnosau cyntaf roedd yn anodd glynu at y syniad yma a cyn hir bydda\u2019r pentwr yn tyfu mor fawr fel nad oedd platiau, cyllyll nac ffyrc i\u2019w defnyddio a gorfodwyd i ni olchi\u2019r llestri! Ar un adeg rhoddom hysbyseb yn y lifft i gyflogi rhywun i ddod i olchi\u2019r llestri yn gyfnewid am fwyd. Roedd yn llwyddiannus, ond roedd yn eithaf od (yn cyrraedd gyda cholandr am ei ben) felly dim ond ychydig o weithiau y daeth."}, {"text_idx": "#000017", "text": "Paid colli dy allweddi! Mae\u2019n waeth nag colli dy ID. Nid yw\u2019r mwyafrif o gwmni\u0308oedd yswiriant yn talu allan os nad wyt ti wedi cloi dy ystafell. Roedd rhai o\u2019m ffrindiau wedi colli teledu a X-box am nad oeddent wedi cau\u2019r drws yn iawn. Roedd fy mhrofiad i ychydig mwy doniol (ond nid ar yr adeg): Anghofiais gloi fy nrws pan es i godi fy nillad golch. Dychwelais i weld bod yr ystafell wely cyfan (gyda\u2019r gwely wedi\u2019i wneud) yn y coridor tu allan, gyda\u2019m mras yn hongian ar bob drws. Achos arall oedd pan roedd fy ystafell wyneb i waered i gyd, y gliniadur ar y toiled, fy ngwely wedi\u2019i droi\u2019r ffordd arall, a nodiadau bach melyn anfoesgar ym mhobman."}, {"text_idx": "#000023", "text": "Yn rhad ac am ddim!"}]